Xunta pola defensa de la llingua
#000000
Dende que Martes y 13 dexaron d’acompañanos en nuechevieya ya nun ye lo mesmu, pa que nun vos atraganteis equi tan recordandonos como son les campanaes na Puerta del Sol de Madrí...
#000001
Nun fai dos meses que vos animaba a “descagar esta canción” con McLars, pero güei recapacité al ver esti videu: “Nun descargues esta canción”
#000002
Siempre me prestó a esgaya la llucha llibre circense, fui un fan de Pressing Catch y prestaríame enforma dir a los combates de Rey Misterio y el irlandés del maquelele de la WWE en Madrid y Barcelona. Pero toi acabante de descubrir al mio nuevu ídolu de la llucha: Asturiano. Ye un maestru coles llaves acrobátiques como vais poder ver na esbilla de videos que vien darréu.
#000003
Llegó’l Nadal, y toos tamos felices y enllenos d’ilusión porque vamos gastanos el nuesu salariu (y más) nos grandes centros comerciales que pueblan España. Y por supuesto la tele, fiel reflexu de la sociedá na que enxamas viviremos, llenase de folclóriques, y tou tipu de cantantes casposos que diviertennos con villancicos tradicionales de Castiella y Andalucía. Pos bien de toos esos cantantes güei presentovos al más prestosu. A esfrutalo...
#000004
Adelantámonos a toles televisiones y equí tenemos el mensax de Navidá del Rei.
#000006
Toi namoráu d’esti anunciu venezolanu. Ye total... la llocución, el ‘jingle’, les imáxenes... Una xoya dafechu. Quiciabes dacuando vémoslu resucitáu como’l Bruce Lee pa anunciar un ‘carro familiar’ nuevu ‘para la familia que avansa’. Disfrutailu.
#000008
Yá sé que ta mui masuñada la comparanza ente la FSA y el Partíu Revolucionariu Institucional de México, pero ye que, pasu ente pasu, la realidá va dando la razón a quienes vieron, va tiempu, esa relación. A la fin, el PRI tien tanto de revalucionariu como la FSA de Socialista, y los finxos que caltuvieron al partíu mexicanu nel poder per 70 años foron el mieu a la derechona del PAN y una alministración pública que daba trabayu a un exércitu d’empleaos públicos d’estómagu agradecíu. ¿Tamos nel camín?
#000009
D’otra miente, ta’l PRD, un partíu al que se-y pudiera identificar, por averamientu ideolóxicu, con IU-BA, ¿acabará Jesús Iglesias autoproclamándose presidente asturianu nun actu alternativu na plaza La Escandalera?.
#000011
Ver veremos. De momentu, y nun intre d’entamar la campaña de les eleiciones de nueso, equí vos dexamos una retafila d’opciones pa votar (o pa fuxir del país) en amuesa. (A cada vegada que digan “México” nel videu, camudailo por “Asturies”. Si dicen “López Obrador”, ye Jesús Iglesias, “Felipe Calderón” ye Ovidio y “Roberto Madrazo”, Tini).
#000012
Va tiempu que’l revisionismu histórico ta de moda. La cosa esa de la lley de Memoria Histórica paez-yos a munchos que va nesi sen, y nun dubien en desenterrar a les sos propies momies, enllenando les llibreríes d’una bayura testos ¿d’historia?, daqué inédito dende los tiempos de la muerte de Pachu. Xente como César Vidal o Pio Moa anecia n’afirmar que ‘los rojos’ y los masones tracamundiaron la historia d’España a mou. Qu’España va españar y que, pa crímenes de guerra, los de Paracuellos. Puestos a desenterrar cadabres, ellos prefieren desenterrar la momia del Ricardo de la Cierva, un Grandisimu Historiador, el Historiadorísimu autor de llibros de títulu tan ecuánime como “No nos robarán la historia”, tan esclarecedores como “El 18 de julio no fue un golpe militar fascista” o tan fiables como “La masonería invisible; una investigación por internet”.
#000013
Sicasí, esti fenómenu nun ye esclusivu d’una derecha política que s’afaya na necesidá de salir a la defensa de la xunidá d’España y los sos valores cristianos y familiares. D’otra banda, n’Asturies entamaron va tiempu a considerar al Conseyu Soberano d’Asturies y Lleón un finxu del nacionalismu astur, y a Belarmino Tomás un nuevu Pelayo republicanu.
#000014
Hispania yá perdió Portugal, yá valió de tanto separatismu, que de seguir así, con tantu vascu, tantu catalán y tantu moro, nun mos va quedar historia que cuntar.
#000016
Conocedor de la simpleza xeneralizada nos medios de comunicación, Irán empobinó estos díes un congresu que bien pudiera entitulase ‘L’holocaustu, ¿mitu o, cago’n mi mantu, va ser verdá?’. Lo cierto ye que esta ablucante ‘asamblea de majaras’ foi un ésitu. L’unicu fin que tenía yera’l de facer esa semeya, que tol mundu vería, na que un par de rabinos antisionistes amosaban pegatines escontra l’estau d’Israel. L’impactu foi l’esperáu: un iconu del xudaísmu recalcitrante n’alderique nun país que-y niega al estau d’Israel la llexitimidá pa esistir.
#000017
El gobiernu d’Ahmadineyad quiso xestionar en favor de so el tópicu, esi viciu que tamién mos fai ver a Irán como quieren que lu veamos. Pasaron díes, hasta qu’ún de los mios corresponsales favoritos de la prensa española, Henrique Cymerman, mos dixera quién son esos rabinos (failo güei en La Vanguardia).Pero lo cierto ye que Irán nun ye un país de xabaces que namás quieren desaniciar el mundu infiel, nin Israel ye un inventu pa esterminar palestinos. España renunció, desanició dafechu, a los xudíos, y con ello perdio munchu, munchu. Quiciaves anguañu pudiera tar sonando nos 40 Principales versos en ladino con ritmos dub, a lo Matisyahu.
#000018